Ernestus Trendelenburg
Ernestus Paulus Archibaldus (Theod. Ernst Paul Archibald) Trendelenburg natus 13 Februarii 1882 Rochochii, mortuus 29 Aprilis 1945 Berolini) vir publicus Germaniae et sodalis DDP fuit.

Iuventus et munus
Pater eius chirurgus, fratres physiologus et pharmacologus fuerunt. Postquam maturitatem adeptus est, Trendelenburg Bonnae et Lipsiae iurisprudentiae studebat et doctor promotus est. Ab anno 1908 adiutor litterarum in Magistratu Imperii Iustitiae, deinde minister publicus in Magistratu Rerum Internarum, denique 1917 in Magistratu Oeconomiae laboravit. Praeterea annis 1912 - 1919 secretarius generalis Societatis Imperatoris Gulielmi ad Adiuvandas Scientias fuit.

Familia
Trendelenburg maritus erat et filiam habuit.

Cursus honorum
Trendelenburg ab anno 1919 sodalis DDP, factionis liberalis nuper conditae, fuit. Annis 1919 - 1922 commissarius imperii invectionum exportationumque erat. Deinde iterum minister publicus in Administerio Imperii Oeconomiae erat et anno 1923 secretarius statalis nominatus est. 26 Iunii 1930 - 9 Octobris 1931 et 28 Aprilis - 30 Maii 1932 ipse administer oeconomiae pro tempore in consilio administrorum Brüning fuit. His temporibus et Dawes Proposito et Young Proposito adhibendis interfuit. Annis 1932/1933 secretarius et legatus Germaniae apud Societatem Civitatum erat.

Temporibus Dictaturae Nazistae et mors
Postquam Nazistae rerum potiti sunt, Trendelenburg variis societatibus industriae laboravit. Cum Russi anno 1945 Berolinum expugnavissent atque filia eius ab eis rapta esset, Trendelenburg una cum uxore et filia mortem petivit. 

Nati 1882
Alumni Universitatis Bonnensis
Alumni Universitatis Lipsiensis
Administri Imperii Oeconomiae (Germania)
Mortui 1945